Klasa: 602-02/18-01/08

Urbroj: 2188-107-18/01-01

U Vukovaru, 26. siječnja 2018.

**OBAVIJEST**

**O PREDPRIJAVAMA ŠKOLSKIH OBVEZNIKA**

**ZA ŠK. GOD. 2018./2019.**

Poštovani roditelji,

obveznici polaska u osnovnu školu za školsku godinu 2018./2019. su djeca rođena u razdoblju **od 1. travnja 2011. do 31. ožujka 2012. godine**.

**Predprijave školskih obveznika u Osnovnoj školi Blage Zadre odvijat će se u razdoblju od 1. do 16. veljače 2018. u terminu od 7:00 do 15:00 sati.** Kod predprijave potrebne su opće informacije o djetetu, djetetov JMBG i OIB te adresa i telefonski broj putem kojeg ćemo vas moći izvijestiti o vašim narednim obvezama. Na predprijavu nije potrebno dovoditi dijete u školu.

Za dijete koje će do kraja tekuće godine navršiti šest godina, a nije školski obveznik, roditelj može najkasnije do 31. ožujka 2018. podnijeti zahtjev Uredu državne uprave za uvrštavanje djeteta **u popis školskih obveznika za prijevremeni upis.**

Ravnateljica

Anica Špoljarić